C 288/38

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 288/06)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Verdicchio dei Castelli di Jesi“

PDO-IT-A0482-AM04

Dátum oznámenia: 6.5.2022

OPIS A DÔVODY SCHVÁLENEJ ZMENY

1. Balenie – nádoby a objem

Opis: Víno „Verdicchio dei Castelli di Jesi“ môže byť balené v alternatívnych nádobách z iných materiálov, než je sklo, ktoré pozostávajú z obalu na víno z polyetylénového alebo polyesterového viacvrstvového plastu, uloženého v škatuli vyrobenej z kartónu alebo iného pevného materiálu, ktorý musí mať aspoň minimálny objem stanovený vo vnútroštátnych právnych predpisoch a v právnych predpisoch EÚ.

Dôvody: Možnosť používať na balenie vína „Verdicchio dei Castelli di Jesi“ nádoby z iných materiálov, než je sklo, sa pridala na základe žiadosti výrobcov, a to po dôkladnom technickom a obchodnom posúdení.

Táto zmena sa týka článku 8 špecifikácie výrobku a bodu 9 jednotného dokumentu.

2. Odkaz na kontrolný orgán – zmena adresy

Opis: Adresa spoločnosti Valoritalia società per la certificazione delle qualità e delle produzioni vitivinicole italiane S.r.l. sa zmenila z Via Piave 24, 00187 Rím na Via Venti Settembre 98/G, 00187 Rím.

Dôvody: Sídlo kontrolného orgánu pre víno „Verdicchio dei Castelli di Jesi“ sa zmenilo.

Táto zmena sa týka článku 10 špecifikácie výrobku, ale netýka sa jednotného dokumentu.

JEDNOTNÝ DOKUMENT

1. Názov výrobku

Verdicchio dei Castelli di Jesi

2. Druh zemepisného označenia:

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín):

1. Verdicchio dei Castelli di Jesi

STRUČNÝ SLOVNÝ OPIS

Vína s CHOP „Verdicchio dei Castelli di Jesi“ majú svetlú slamovožltú farbu. Majú jemnú, charakteristickú arómu mandlí. Ich chuť je harmonická a suchá s príjemnou horkou dochuťou.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Verdicchio dei Castelli di Jesi Classico

STRUČNÝ SLOVNÝ OPIS

Vína s CHOP „Verdicchio dei Castelli di Jesi“Classico majú svetlú slamovožltú farbu. Majú jemnú, charakteristickú arómu. Ich chuť je suchá a harmonická s príjemnou horkou dochuťou.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. Verdicchio dei Castelli di Jesi Classico Superiore

STRUČNÝ SLOVNÝ OPIS

Vína s CHOP „Verdicchio dei Castelli di Jesi“Classico Superiore majú svetlú slamovožltú farbu. Majú jemnú, charakteristickú arómu. Ich chuť je suchá a harmonická s príjemnou horkou dochuťou.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. Verdicchio dei Castelli di Jesi Passito

STRUČNÝ SLOVNÝ OPIS

Vína s CHOP „Verdicchio dei Castelli di Jesi“Passito majú intenzívnu slamovožltú až jantárovú farbu. Majú charakteristickú, intenzívnu arómu. Ich chuť je stredne sladká až sladká, harmonická, zamatová a charakteristická.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,00 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

5. Verdicchio dei Castelli di Jesi Spumante

STRUČNÝ SLOVNÝ OPIS

Vína s CHOP „Verdicchio dei Castelli di Jesi“Spumante majú jemné, pretrvávajúce bublinky. Majú slamovožltú farbu rôznej intenzity, niekedy s odleskmi bledozelenej. Ich aróma je delikátna a charakteristická, jemná, výdatná a komplexná. Pokiaľ ide o chuť, je extra brut až suchá, lahodná, svieža, jemná a harmonická.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

—

5.2. Maximálne výnosy

1. Verdicchio dei Castelli di Jesi 14 000 kilogramov hrozna na hektár

2. Verdicchio dei Castelli di Jesi Classico 14 000 kilogramov hrozna na hektár

3. Verdicchio dei Castelli di Jesi Classico Superiore 11 000 kilogramov hrozna na hektár

4. Verdicchio dei Castelli di Jesi Passito 14 000 kilogramov hrozna na hektár

6. Vymedzená zemepisná oblasť

Oblasť výroby vín s CHOP „Verdicchio dei Castelli di Jesi“ sa nachádza v provinciách Ancona a Macerata.

Identifikovaná oblasť zahŕňa časť zemepisného povodia rieky Esino a rozkladá sa na ploche patriacej 22 vnútrozemským obciam v provincii Ancona a dvom vnútrozemským obciam v provincii Macerata.

7. Muštové odrody

Verdicchio Bianco B. – Verdicchio

8. Opis súvislostí

Verdicchio dei Castelli di Jesi

Na území, kde sa vyrábajú vína s CHOP „Verdicchio dei Castelli di Jesi“, sa vinič tradične pestoval a vína sa vyrábali už po stáročia. Od nepamäti sa tu vyrábali aj šumivé vína, čo je dobre zdokumentované, ako aj vína Passito [zo zhrozienkovateného hrozna].

Vplyvom ľudských faktorov sa po stáročia vinič Verdicchio vyberá ako odroda na pestovanie v tejto oblasti. Mali vplyv aj na používané spôsoby vedenia viniča a enologické postupy.

Jedinečne charakteristické kvalitatívne a organoleptické vlastnosti vín s CHOP „Verdicchio dei Castelli di Jesi“, ktoré nemožno dosiahnuť inde, sú výsledkom vzájomného pôsobenia prírodných (reliéf, klíma a pôda) a ľudských faktorov.

9. Iné základné požiadavky (balenie, označovanie, iné požiadavky)

Informácie o ročníku

Právny rámec:

právne predpisy EÚ

Druh ďalšej podmienky:

ďalšie ustanovenia týkajúce sa označovania

Opis podmienky:

Na etiketách vín s CHOP „Verdicchio dei Castelli di Jesi“, „Verdicchio dei Castelli di Jesi“Classico, „Verdicchio dei Castelli di Jesi“Classico Superiore, „Verdicchio dei Castelli di Jesi“Passito a „Verdicchio dei Castelli di Jesi“Spumante Riserva musí byť uvedený ročník.

Balenie, fľašovanie a zákaz určitých systémov uzáverov

Právny rámec:

právne predpisy EÚ

Druh ďalšej podmienky:

ďalšie ustanovenia týkajúce sa označovania

Opis podmienky:

Vína typu „Verdicchio dei Castelli di Jesi“ môžu byť balené aj v alternatívnych nádobách z iných materiálov, než je sklo, ktoré sa skladajú z obalu na víno z polyetylénového alebo polyesterového viacvrstvového plastu, uloženého v škatuli vyrobenej z kartónu alebo iného pevného materiálu, ktorý musí mať aspoň minimálny objem stanovený vo vnútroštátnych právnych predpisoch a v právnych predpisoch EÚ.

Víno typu „Verdicchio dei Castelli di Jesi“Classico musí byť uvádzané na trh len v sklenených nádobách s objemom najviac päť litrov.

Víno typu „Verdicchio dei Castelli di Jesi“Classico Superiore musí byť uvádzané na trh len v sklenených nádobách s objemom najviac tri litre. V prípade týchto druhov vína sa zakazuje použitie odtrhávacích záklopiek a korunkových uzáverov.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) Ú. v. EÚ L 9, 11.1.2019, s. 2..